**ОБЩИНСКА ИЗБИРАТЕЛНА КОМИСИЯ – МОНТАНА**

**ПРОТОКОЛ № 30/07.10.2015**

Днес 07.10.2015 г. в 17.00 часа, в гр. Монтана, ОИК – Монтана проведе заседание. На него присъства целия състав на ОИК – Монтана. Председателят на ОИК – Габриела Илиева Димитрова - Николова, откри заседанието.

 Прочете проекта за дневен ред на ОИК, а именно: Заседанието се проведе при следния дневен ред:

1. Промяна в състава на СИК в Община Монтана.

 2. Разни.

 След което председателят на ОИК – Монтана даде думата на присъстващите да се изкажат относно дневния ред, имат ли забележки. Такива нямаше. Прикани членовете на ОИК – Монтана да гласуват поименно и явно относно дневния ред на заседанието.

 ОБЩИНСКА ИЗБИРАТЕЛНА КОМИСИЯ МОНТАНА единодушно и поименно

 **РЕШИ:**

ПРИЕМА проекта за дневен ред на 07.10.2015 г. както следва:

1. Промяна в състава на СИК в Община Монтана.

 2. Разни.

 **По т.1 от дневния ред: Докладва г-жа Габриела Димитрова.**

 Постъпило е заявление и предложение Радостина Славчова Чернева и Иво Цветанов Иванов, като пълномощник на Коалиция Реформаторски Блок, с вх. № 140/07.10.2015 г. на ОИК Монтана, които са преупълномощени от Найден Маринов Зеленогорски, Борислав Райчов Миланов, Билгин Реджебов Якубов и Пламен Величков Кръстев действащи като пълномощници на Николай Нанков Ненчев, Меглена Щилиянова Кунева, Радан Миленов Кънев, Корман Якубов Исмаилов и Божидар Цецов Лукарски за промяна в състава на СИК в Община Монтана.

На основание чл. 66, чл. 87, ал. 1, т. 5, т. 6 и чл. 96 от ИК и във връзка с [Решение № 1984 – МИ/НР от 08.09.201](https://rik08.cik.bg/reshenie/?no=17&date=29.04.2014)5 на ЦИК, ОИК - Монтана,единодушно и поименно

**Р Е Ш И: Решение № 238-МИ/НР/07.10.2015 г.**

 **ДОПУСКА ЗАМЯНА** на членове от състава на посочените в предложението секционни избирателни комисии в Община Монтана, както следва:

1. В **СИК №** 122900054, ОСВОБОЖДАВА **Кателина Евгениева Илиева – Петрова,** с ЕГН ................., член на секционната комисия и НАЗНАЧАВА**, Веселка Павлова Кръстева,** ЕГН ......................, с тел. ........................

**Да се издаде** Удостоверение (Приложение № 19 - МИ към [Решение № 1512 – МИ от 04.08.2015 г. на ЦИК](http://www.cik.bg/reshenie/?no=173&date=15.04.2014) ) със същия номер, а на освободения, да се анулира издаденото му удостоверение.

|  |
| --- |
|  |

**По т. 2 Разни:** Постъпили са два броя жалби:

 1. Жалба от местна коалиция ”БСП - лява промяна за Монтана” за поставен върху билборд, собственост на „Сън медия” ООД агитационен материал на кръстовището на ул. „Граф Игнатиев” и бул ”Хр. Ботев” с надпис „Четири мандати стигат” липсват данни кой е издател, нарушение на чл. 183, ал. 1 от Изборния кодекс, както и текста „Купуваннето и продаването на гласове е престъпление”.

 2. Жалба от Коалиция „Заедно за Монтана” за поставен билборд на кръстовището на ул. „Граф Игнатиев” и бул. ”Хр. Ботев” с надпис „Четири мандати стигат” с червени букви на бял фон. Според жалбоподателя нарушени са разпоредбите на чл. 177 и чл. 183, ал. 1 и ал. 2 от ИК.

Поради необходимостта от изясняване на фактическата обстановка комисията единодушно и поименно взе,

**процедурно решение:**

ОПРЕДЕЛЯ комисия в състав:

1. Камелия Александрова Илиева;
2. Сергей Димитров Тихолов;
3. Петко Кирилов Петков;
4. Йордан Любчов Александров.

Да извърши проверка на място и да докладва на следващото заседание.

|  |
| --- |
|  |
|  |
|  |  |  |

Поради изчерпване на дневния ред заседанието беше закрито.

**ПРЕДСЕДАТЕЛ:**

Габриела Димитрова - Николова

**СЕКРЕТАР:**

Румен Димитров Гоцов